
Я зэпыщIэныгъэм зрагъэубгъу
Адыгей. Краснодар крайм и губернатор Кондратьев Вениаминрэ Адыгэ Республикэм и Iэтащхьэм и къалэнхэр зыгъэзащIэ КIумпIыл Муратрэ Iэ щIадзащ зэрызэдэлэжьэнум теухуа зэгурыIуэныгъэм.
ЩIыналъэхэр зэгурыIуащ сату-экономикэ, щIэныгъэ-техникэ, социальнэ-щэнхабзэ IуэхухэмкIэ щы- зэдэлэжьэну. Нэхъри зрагъэубгъунущ мэкъумэш IэнатIэмкIи зэрызэпыщIам.
Чэщей жыгыщIэхэр
«Чэщей хэсэ!» зыфIаща Iуэху республикэм щокIуэкI. Адыгейм, Москва, Санкт-Петербург, Ингушым щыщ волонтёрхэмрэ экологхэмрэ щэбэтым республикэм щыхасащ колхидэ чэщей жыг 300.
Волнтёрхэмрэ Кавказым и щIыуэпс центрым и IэщIагъэлI-экологхэмрэ ягъэтIыса чэщей мэзым щIы гектар ныкъуэ иубыдынущ. Псалъэм къыдэкIуэу жыпIэнумэ, езыр-езыру къэкI колхидэ чэщей жыгхэр хъума щыхъуар Адыгейращ, ауэ абы иубыдыр гектари 4 хуэдизщ.
Адыгейм и хьэщIэ
Къэрэшей-Шэрджэс.Республикэм и Iэтащхьэ Темрезов Рашид КъШР-м и вице-премьерхэу Смородин Сергейрэ Уэз Муратрэ, Черкесск и Iэтащхьэ Тамбий Руслан сымэ щIыгъуу щэбэтым лэжьыгъэ IуэхукIэ щыIащ Адыгейм. ХьэщIэхэм къаIущIащ республикэм и Iэтащхьэм и къалэнхэр зыгъэзащIэ КIумпIыл Мурат.
Хэку зауэшхуэр зэриухрэ илъэс 72-рэ зэрырикъум ирихьэлIэу республикэм еблэгъахэм я зэIущIэр къыщIадзащ фэеплъ щIыпIэхэм кIуэнымкIэ. КIумпIыл Муратрэ Темрезов Рашидрэ щыIащ Улап къуажэм, республикэхэм я Iэтащхьэхэм удз гъэгъахэр тралъхьащ ди Хэкум и хуитыныгъэм щIэбэну зауэм хэкIуэдахэм я фэеплъым, Улап щыщ шууейхэм, Япэ дунейпсо зауэм хэтахэм я фэеплъым.
Темрезов Рашид а махуэм хуэзащ илъэс куэдкIэ Адыгейм и Iэтащхьэу щыта, республикэм и зыужьыныгъэм хэлъхьэныгъэшхуэ хуэзы-щIа ТхьэкIушынэ Аслъэнджэрий.
Адыгеймрэ Къэрэшей-Шэрджэсымрэ я Iэтащхьэхэм республикэм и щыхьэр Мейкъуапэ щрагъэкIуэкIащ щIыналъэхэм я зэпыщIэныгъэр ирагъэфIэкIуэным, зрагъэужьыным теухуа зэIущIэ.
Щэбэт щIыхьэху
Республикэпсо щэбэт щIыхьэхум КъШР-м щыпсэухэм зэщIагъэкъэбзащ гектар 400-м щIигъу.
А щIыхьэхум хэтащ цIыху мин 50-м щIигъу. Абыхэм ящыщщ егъэджэныгъэмкIэ, узыншагъэр хъумэнымкIэ, щэнхабзэмкIэ, спортымкIэ IэнатIэхэм я лэжьакIуэхэр, щIыналъэм и еджапIэ нэхъыщхьэхэм я студентхэр, школакIуэхэр, нэгъуэщIхэри.
ЩIыхьэхум хэтахэм щIыпIэр зэщIагъэкъэбзам и мызакъуэу, жыгхэр яухъуэнщIащ, сэху тракIащ. А махуэ дыдэм республикэм и жылагъуэ куэдым чыцэхэр, жыгхэр, удз гъагъэхэр щыхасащ.
УЭРДОКЪУЭ Женя.
